Document ID: /roh_data/filtered/fineweb-2-filterrobots_roh.jsonl.gz/18844

Papa Francestg vul che abus sexuals na sa repetian betg. Perquai pretenda el, che la baselgia catolica tractia renfatschas d’abus pli consequentamain. La finamira saja, d'instradar midadas che tals acts detestabels na possian sa repeter. Quai ha il Vatican communitgà la sonda.
La communicaziun stat en connex cun il cas d'in uvestg dal Chile che duai avair zuppentà delicts sexuals d'in anteriur spiritual. Er il papa sez n’aveva anc il schaner betg prendì serius las renfatschas. Pli tard ha el dentant s'exculpà ch'el haja valità fauss la situaziun. Uss ha il papa clamà ils uvestgs dal Chile a Roma. Els duain rapportar dal cas.
RR novitads 12:00